Закарпатська академія умінь

Закарпатська академія умінь (укр. Закарпатська академія мистецтв, ЗАМ) є высша державна ошкола в Ужгороді, Украйина. Фаховый коледж умінь им. Адалберта Ерделія Закарпатської академії умінь є коледж, котрый дає шпеціалізованоє середньоє школованя и ладит молодшых балакарюв (май давно — молодшых шпеціаліштув). Історія Адалберт Ерделій и Йосиф Бокшай мали за ціль закласти умільську школу в Пудкарпатьови. Ерделій пробыв учительом у Мукачові у міснуй ошколі тай учительськуй семінарії уд 1916. по 1922. рук. У 1927. рокови была закладена Ужгородська публічна школа рисунка, єї директором став сам А. Ерделій; проробила она до 1945. року. У марцьови 1946 было закладеноє Ужгородськоє умільськоє училище. У 1947–1956 директором быв Иван Гарапко. У децембрі 1965 заклад быв переданый пуд управліня Міністерства місної промысловости УССР пуд назвов Ужгородськоє училище прикладного уміня. У 1991. рокови коледж дустав имня Адалберта Ерделія. Уд 1998. по 2004. рук коледж ладив выпускникув двох ступенюв: молодшых шпеціаліштув и бакаларюв. У 2003 быв учиненый Закарпатськый умільськый інститут (укр. Закарпатський художній інститут) подля наказа Міністерства ошколованя тай наукы Украйины 25. септембра 2003 № 657 тай розпоряджіня Кабінета Мініструв Украйины 15. юнія 2003 № 361 „Про утворення Закарпатського художнього інституту“. Подля тых такой наказа тай розпоряджіня до нововчиненого інститута зайшов ай коледж умінь без права юридичної особы из усокочіньом ліцензованого обсяга тай державного бештелунку; коледж перейменовали на Коледж умінь им. А. Ерделія Закарпатського умільського інститута. До 2020 Закарпатська академія умінь была пуд управліньом Міністерства ошколованя тай наукы Украйины; у 2020 оно передало академію Міністерству културы, моложавы тай спорта. Назывка Ужгородське державне художньо-промислове училище (1946–1965) Ужгородське училище прикладного мистецтва (1965–1991) Ужгородське училище прикладного мистецтва ім. А. Ерделі (1991–1995) Ужгородський коледж мистецтв ім. А. Ерделі (1995–2003) Фаховий коледж мистецтв ім. А. Ерделі ЗХІ (2003–2016) Фаховий коледж мистецтв ім. А. Ерделі ЗАМ (2016–днесь) Закарпатський художній інститут (2003–2016) Закарпатська академія мистецтв (2016–днесь) Персонал Перші выкладачі училища были народні малярі Йосиф Бокшай, Федор Манайло, Иван Гарапко, Ернест Контратович, Василь Свида, Андрій Коцка. Вызначні выпускникы Фаховый коледж умінь им. А. Ерделія ЗАУ Лавреаты Націоналної премії им. Т. Г. Шевченка: Володимир Микита Юрій Герц Василь Сідак Народні малярі: Иван Ілько Василь Габда Иван Шутєв Вячеслав Приходько Михаил Романишин Иван Бровді Тарас Данилич Василь Свалявчик Заслужені малярі: Микола Медвецькый Золтан Шолтес Едіта Медвецька (Лутак) Петро Фелдеші Маґдалина Пуглик-Белень Наталія Сіма-Павлишин Василь Беца Вячеслав Габда Иван Дідик Антон Ковач Окрем того: Семен Мальчицькый Юлій Сташко Павел Бедзір Павел Балла Ласлов Балла Єлизавета Кремницька Наталія Герц професор Львувської націоналної академії умінь Роман Василик доктор умілствознаня, ректор ЗАУ Михаил Приймич Кандидаты умілствознаня, доценты: Иван Небесник Атілла Коприва Одарка Сопко Роман Пилип Леся Поліха Ігорь Луценко Кандидаты педаґоґічных наук: Аліна Волощук Юрій Іваньо Закарпатська академія умінь Ексректор Львувської націоналної академії умінь Андрій Бокотей Мадярськый професор тай меценаш П. Болаж заслужена робутниця културы Украйины, керовничка народного аматорського колектива „Макы“ (укр. Маки) Валентина Вігула Референції